ΙΔΡΥΜΑ ΥΠΟΤΡΟΦΙΩΝ ΑΝΩΤΑΤΩΝ ΣΠΟΥΔΩΝ ΛΑΡΝΑΚΑΣ

Τ.Κ. 40587

6305 ΛΑΡΝΑΚΑ

**ΠΡΟΚΗΡΥΞΗ ΥΠΟΤΡΟΦΙΑΣ**

Το Ίδρυμα Υποτροφιών Ανωτάτων Σπουδών Λάρνακας δέχεται αιτήσεις για τη χορήγηση υποτροφίας στη μνήμη Στίνη Μιλτιάδη Βαλδασερίδη και των γονέων του, (Μιλτιάδη και Χρυσταλλένης Βαλδασερίδη), για πανεπιστημιακές σπουδές σε δημόσια πανεπιστήμια σε Κύπρο και Ελλάδα.

**Οι υποψήφιοι για την υποτροφία πρέπει:**

Α. Να είναι άποροι.

Β. Να είναι απόφοιτοι των Λυκείων και Τεχνικών Σχολών Πόλης και Επαρχίας Λάρνακας των

 σχολικών ετών, 2022-2023, 2023-2024. Νοείται ότι οι άρρενες υποψήφιοι πρέπει να έχουν εκπληρώσει τις στρατιωτικές τους υποχρεώσεις ή να έχουν νόμιμα απαλλαγεί από αυτές.

Γ. Να έχουν πολύ καλή επίδοση στα μαθήματα του κλάδου που θα ακολουθήσουν και γενικό

βαθμό απολυτηρίου τουλάχιστον 18/20.

Δ. Να επιτύχουν με καλή σειρά στις προεισαγωγικές εξετάσεις του κλάδου που θα

ακολουθήσουν.

Ε. Να έχουν κοσμιότατη διαγωγή.

Στ. Για υποτρόφους που παίρνουν άλλες υποτροφίες είναι στην κρίση του Δ.Σ. του

Ιδρύματος αν θα τους παραχωρηθεί τελικά η υποτροφία του Ιδρύματος.

**Η υποτροφία έχει τη μορφή είτε άτοκου δανείου, ύψους 2400€ ετησίως μέχρι την αποπεράτωση των σπουδών του (Τύπου Α) που ο υπότροφος πρέπει να το εξοφλήσει μετά το τέλος των σπουδών του, είτε δωρεάν ετήσιου εφάπαξ ποσού ύψους 1200€ ετησίως μέχρι το τέλος των σπουδών του (Τύπου Β).**

Η υποτροφία θα αρχίσει από το ακαδημαϊκό έτος 2024-2025. Η υποτροφία ανανεώνεται κάθε χρόνο μετά από αίτηση του υποτρόφου προς το Δ.Σ. του Ιδρύματος. Η αίτηση πρέπει να συνοδεύεται από πιστοποιητικό ανανέωσης εγγραφής του εκπαιδευτικού Ιδρύματος στο οποίο φοιτά.

Το Διοικητικό συμβούλιο του Ιδρύματος, επιφυλάσσεται να καθορίσει τον κλάδο σπουδών στον οποίο θα παραχωρηθεί η υποτροφία.

Οι αιτήσεις, πάνω σε ειδικό έντυπο, πρέπει να φθάσουν στη Γραμματεία του Ιδρύματος, Τ.Κ. 40587, 6305 Λάρνακα, το αργότερο μέχρι τις 30 Σεπτεμβρίου 2024.

Για περισσότερες πληροφορίες και ειδικά έντυπα αιτήσεων, οι ενδιαφερόμενοι παρακαλούνται να απευθύνονται στις Γραμματείες των σχολείων τους.



Ο ΠΡΟΕΔΡΟΣ Ο ΓΡΑΜΜΑΤΕΑΣ

Ιάκωβος Παπαντωνίου Αντώνης Στυλιανού

24/05/2024